***ОБРАЗЕЦ №11- за Позиция №2***

***ПРОЕКТ!***

**ДОГОВОР**

№ ………….

 **Днес ...................... г., в град Созопол, между:**

1. **СУ „Св. Св. Кирил и Методий“,** с адрес: гр. Созопол, 8130, ул. „Каваците“ №9a, **БУЛСТАТ 000042736,** представлявано от Димитрина Щерионова - директор и Гергана Каракачанова - счетоводител, **наричано за краткост ВЪЗЛОЖИТЕЛ, от една страна**

**и**

**2**. **.....................................................................,** със седалище и адрес на управление: ................................................................................, **ЕИК ..............................** представлявано от ............................................................................., в качеството му на .........................................., **наричан за краткост ИЗПЪЛНИТЕЛ от друга страна,**

след участие в обществена поръчка с предмет **„Приготвяне и доставка на храна за учениците на СУ „Св. Св. Кирил и Методий“ гр. Созопол за периода 01.01.2020 г. до 31.12.2020година“ по обособени позиции**

**За *Обособена позиция №2:* „Приготвяне и доставка на обяди за ученици, посещаващи полуинтернатни групи на СУ „Св. Св. Кирил и Методий“ гр. Созопол за периода 01.01.2020 г. до 31.12.2020година“**

**І. ПРЕДМЕТ НА ДОГОВОРА.**

 **1.1.** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извърши приготвяне и доставка на обяди за учениците от **СУ „Св. Св. Кирил и Методий“ гр. Созопол** по предварително зададени менюта за период 10 дни, след което ще се повтарят и разделени на три времеви периода както следва – меню ЗИМА от 01.01.2020 г. до 31.03.2020 г. меню ПРОЛЕТ от 01.04.2020 г. до 15.06.2020 г., меню ЕСЕН от 15.09.2020 г. до 30.10.2020 г. и меню ЗИМА от 01.11.2020 г. до 31.12.2020г., неразделна част от настоящия договор срещу заплащане от **ВЪЗЛОЖИТЕЛЯ**.

 **1.2.** Приготвянето на обядите следва да бъде изпълнено при спазване изискванията на Техническите спецификации, и приетите от **Възложителя** Предложение за изпълнение на поръчката - Приложение №1 и Ценово предложение - Приложение №2 на **Изпълнителя**, представляващи неразделна част от настоящия договор.

 **1.3.** **ИЗПЪЛНИТЕЛЯТ** следва да осигурява безопасни, качествени и здравословни храни на учениците, съгласно изискванията на Закона за храните, Наредба № 5 от 25 май 2006г. за хигиената на храните в сила от 01.09.2006г., издадена от Министерството на здравеопазването и Министерството на земеделието и горите, Обн. ДВ. бр.55 от 7 юли 2006г., Наредба № 9/16.09.2011г. за специфичните изисквания към безопасността и качеството на храните, предлагани в детските заведения и училищата, както и към храни, предлагани при организирани мероприятия за деца и ученици, издадена от Министерството на земеделието и храните, обн. (загл. доп.- ДВ, бр. 60 от 2012г.), Наредба № 37/21.07.2009г. за здравословното хранене на учениците, издадена от МЗ и Наредба № 23 от 19/072005г. за физиологичните норми за хранене на населението.

**ІІ. ОБРАЗУВАНЕ НА ЦЕНАТА.**

**2.1.** **ВЪЗЛОЖИТЕЛЯТ** дължи на **ИЗПЪЛНИТЕЛЯ** възнаграждение за реално предоставените обяди по единични цени, предложени от участника, избран за изпълнител в „Меню за ученическото хранене - възрастова група 7-13 години по Сборник рецепти за ученическите столове и бюфети“, неразделна част от ценовото предложение и настоящия договор

 **2.2.** В края на всяка седмица **ВЪЗЛОЖИТЕЛЯТ** и **ИЗПЪЛНИТЕЛЯТ** изготвят съвместно протоколи, отчитащи броя на предоставените обяди, които протоколи се подписват от двете страни. Те са задължително основание за издаване на счетоводен документ и извършване на плащане по реда на точка 3.1. от настоящия договор.

 **2.3.** Договорната стойност, която **ВЪЗЛОЖИТЕЛЯТ** се задължава да заплаща на **ИЗПЪЛНИТЕЛЯ** включва всички необходими присъщи разходи за изпълнение на услугата, предмет на договора /вложени продукти, заплати и осигуровки, транспорт и поддръжка, ел. енергия, вода, консумативи, такси, лицензи, разрешителни и др./, както и печалба за **ИЗПЪЛНИТЕЛЯ**.

**2.4.** Всички разходи, надвишаващи договорната стойност, включително непредвидени работи са за сметка на **ИЗПЪЛНИТЕЛЯ**.

**2.5.** Предлаганата цена е окончателна и не подлежи на промяна, освен в случаите предвидени в ЗОП**.**

**ІІІ. ФИНАНСОВИ УСЛОВИЯ. НАЧИН НА ПЛАЩАНЕ**

 **3.1.** Плащанията се извършват по банков път на база броя на реално приготвените и доставени обяди, в срок до края на месеца, следващ отчетния, срещу издаден счетоводен документ. **ИЗПЪЛНИТЕЛЯТ** издава фактура за извършената услуга в срок до 5-то число на месеца, следващ отчетния. Първичният документ следва да съдържа всички необходими реквизити съгласно Закона за счетоводството.

 **3.2.** Плащанията по предходната алинея ще се осъществяват по следната банкова сметка на **Изпълнителя**:

IBAN ............................................

BIC ...............................................

Банка: .........................................

 **3.3.** Фактурирането следва да се извършва по реквизити и данни за фактура, които **ВЪЗЛОЖИТЕЛЯТ** представя на **ИЗПЪЛНИТЕЛЯ**.

 **3.4.** Банковите разходи по превода са за сметка на **ИЗПЪЛНИТЕЛЯ.**

 **3.5.** В случаите, когато услугата е осъществена, без да са спазени изискванията по изпълнението й, определени в настоящия договор, **ВЪЗЛОЖИТЕЛЯТ** се освобождава от задължението да плати цената на съответната услуга.

**3.6.** Когато **ИЗПЪЛНИТЕЛЯТ** е сключил договор/договори за подизпълнение, **ВЪЗЛОЖИТЕЛЯТ** извършва плащане към него, след като бъдат представени доказателства, че **ИЗПЪЛНИТЕЛЯТ** е заплатил на подизпълнителя/подизпълнителите за изпълнените от тях работи, които са приети по реда на т. 7.2. от настоящия договор.

**ІV. СРОК НА ИЗПЪЛНЕНИЕ**

 **4.1 ИЗПЪЛНИТЕЛЯТ** се задължава да извършва договорената услуга в срок **от 06.01.2020 г. до 23.12.2020 г.**

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ.**

 **5.1.** **ИЗПЪЛНИТЕЛЯТ** се задължава:

  **5.1.1.** Да осигурява безопасни, качествени и здравословни храни на учениците, съгласно изискванията на Закона за храните, Наредба № 5 от 25 май 2006г. за хигиената на храните в сила от 01.09.2006г., издадена от Министерството на здравеопазването и Министерството на земеделието и горите, Обн. ДВ. бр.55 от 7 юли 2006г., Наредба № 9/16.09.2011г. за специфичните изисквания към безопасността и качеството на храните, предлагани в детските заведения и училищата, както и към храни, предлагани при организирани мероприятия за деца и ученици, издадена от Министерството на земеделието и храните, обн. (загл. доп.- ДВ, бр. 60 от 2012г.), Наредба № 37/21.07.2009г. за здравословното хранене на учениците, издадена от МЗ и Наредба № 23 от 19/072005г. за физиологичните норми за хранене на населението и всички останали нормативни изисквания, и условията на настоящия договор на свой риск срещу съответната цена.

 **5.1.2.** Да приготвя обядите в съответствие с изискванията на Техническите спецификации, и приетите от **Възложителя** Предложение за изпълнение на поръчката - Приложение №1 и Ценово предложение - Приложение №2 на **Изпълнителя**, представляващи неразделна част от настоящия договор.

 **5.1.3**. **ИЗПЪЛНИТЕЛЯТ** се задължава приготвяната от него храна, съобразно предмета на договора, да отговаря на предварително зададените менюта ЕСЕН, ЗИМА и ПРОЛЕТ и изискванията за здравословно и рационално хранене,осигуряване на пълноценна и разнообразна храна, ограничаване консумацията на мазнини, захар и сол и прилагане на здравословни кулинарни технологии.

 **5.1.4.** Да закупува хранителни продукти, необходими за приготвянето на храната по цени на едро със сертификат за качество и ясен произход, като същите той съхранява съгласно предвидените изисквания на БАБХ.

 **5.1.5.** Да спазва стриктно влагането на всички продукти по съответните рецепти, като при невъзможност да съгласува промяната с Директора на СУ „Св. Св. Кирил и Методий” – гр. Созопол.

 **5.1.6.** **ИЗПЪЛНИТЕЛЯТ** се задължава да спазва нормативно определените здравни и хигиенни норми при приготвянето на храната, като осигурява проби от нея за евентуален контрол.

**5.1.7.** Да доставя заявените порции обяди до учебното заведение най-късно до 12:30 часа на деня**,** в който е направена заявката от Възложителя.

  **5.1.8.** Да представя за всяка партида суровини и храни, използвани при изпълнението на поръчката документи, удостоверяващи произхода им, както и документи за качество и безопасност, търговски документ, декларация за съответствие и други документи на български език и четливи, доказващи качеството и съответствието на хранителните продукти.

 **5.1.9.** Да осигури за своя сметка транспорта на суровините и хранителните продукти, използвани при изпълнението на поръчката до мястото на изпълнение.

 **5.1.10.** Да подписва, приема и предава документи, във връзка с извършване на услугата.

 **5.1.11.** Да издава съответните документи /фактури/ за извършване на плащанията веднъж месечно, при спазване на т. 3.1 и 3.3 от настоящия договор.

 **5.1.11.** Да сключи договор/договори за подизпълнение с посочените в офертата му подизпълнители в срок от 5 работни дни от сключване на настоящия договор и да предостави оригинален екземпляр на **ВЪЗЛОЖИТЕЛЯ** в 3-дневен срок.

 **5.2.** **ИЗПЪЛНИТЕЛЯТ** има право:

 **5.2.1.** Да получи уговореното възнаграждение за реално приготвените, доставени и фактурирани обяди при условията и в сроковете, посочени в настоящия договор.

 **5.2.2.** Да иска от **ВЪЗЛОЖИТЕЛЯ** необходимото съдействие за осъществяване на работата по договора, включително предоставяне на нужната информация и документи за изпълнение на договора.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

 **6.1.** **ВЪЗЛОЖИТЕЛЯТ** се задължава:

 **6.1.1.** Да осигури организацията по установяване на точния брой на хранещите се ученици за съответния учебен ден.

 **6.1.2.** Даподаде заявка до **ИЗПЪЛНИТЕЛЯ** относно количеството на порциите за обяд съобразно броя на хранещите се ученици за конкретния учебен ден на същия ден до 08:30 часа.

 **6.1.3**. Да заплати реално приготвените и доставени обяди в уговорените срокове.

 **6.1.4.** Да създаде необходимата организация за изпълнението на договорените дейности от **ИЗПЪЛНИТЕЛЯ**.

 **6.2.** **ВЪЗЛОЖИТЕЛЯТ** е длъжен да приеме и заплати само количествата, които е заявил и получил.

 **6.3. ВЪЗЛОЖИТЕЛЯТ** има право:

 **6.3.1.** Да увеличава или намалява количествата, според необходимостите на училището.

 **6.3.2**Да изисква необходимата документация /сертификати за качество, документи, удостоверяващи произход / за всяка партида суровини и храни, използвани при изпълнението на поръчката.

 **6.3.4.** Да осъществява контрол, чрез упълномощени от него лица за съответствие на доставените обяди с предварително зададеното меню. При констатиране на несъответствие незабавно да направи рекламация пред **ИЗПЪЛНИТЕЛЯ**.

 **6.3.5.** Да задържи като обезщетение за претърпените вреди паричната сума, представена от **ИЗПЪЛНИТЕЛЯ** като гаранция за изпълнение на договора или да пристъпи към упражняване на правата по банковата гаранция при неточно и/или некачествено изпълнение на поетите от **ИЗПЪЛНИТЕЛЯ** задължения по настоящия договор.

**6.3.6.** Да изисква от **ИЗПЪЛНИТЕЛЯ** да сключи и да му представи договори за подизпълнение с посочените в офертата му подизпълнители.

**VІІ. ПРИЕМАНЕ И ПРЕДАВАНЕ НА РАБОТАТА.**

 **7.1.** В края на всяка седмица **ВЪЗЛОЖИТЕЛЯТ** и **ИЗПЪЛНИТЕЛЯТ** изготвят съвместно протоколи, отчитащи броя на доставените обяди, които протоколи се подписват от двете страни.

 **7.2.** Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя.

**VІІІ. НЕУСТОЙКИ**

 **8.1.** В случай на забавяне при изпълнението на работата по договора **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5% от стойността на забавената дейност.

 8**.2**. Изплащането на неустойката не лишава изправната страна от правото да търси реално изпълнение и обезщетение за претърпени вреди.

**ІХ. ФОРСМАЖОРНИ ОБСТОЯТЕЛСТВА**

 **9.1.** Страните по настоящия договор не дължат обезщетение за понесените вреди и загуби, ако последните са причинени в резултат на непредвидени обстоятелства.

 **9.2.** Ако страната, която е следвало да изпълни свое задължение по договора е била в забава, тя не може да се позовава на непредвидени обстоятелства.

 **9.3**.“Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора.

 **9.4.** Страната, засегната от непредвидени обстоятелства е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в двуседмичен срок от настъпването на непредвидените обстоятелства. При неуведомяване се дължи обезщетение за настъпилите от това вреди.

 **9.5.** Докато траят непредвидените обстоятелства, изпълнението на задълженията и свързаните с тях насрещни задължения се спира.

 9**.6.** "Непредвидени обстоятелства" са обстоятелствата, които са възникнали след сключването на договора и не са резултат от действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия по смисъла на § 1. т.14б от ДР на ЗОП.

 **9.7. При невъзможност за ВЪЗЛОЖИТЕЛЯ да осигури финансиране за изпълнението на поръчката по причини, които не зависят от него, същият не дължи неустойка или обезщетение за оставащата част от договора.**

**Х. ПРЕКРАТЯВАНЕ НА ДОГОВОРА**

 **10.1** Настоящият договор се прекратява:

 **10.1.1.**С изтичането на срока посочен в раздел ІV от настоящия договор.

 **10.1.2.** По взаимно съгласие между страните, изразено в писмена форма.

 **10.1.3**. При виновно неизпълнение на задълженията на една от страните по договора - с 10 дневно писмено предизвестие от изправната до неизправната страна.

 **10.1.4.** При констатирани нередности и/или конфликт на интереси – с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**

 **10.1.5.** С окончателното му изпълнение

 **10.1.6**.По реда на чл.43, ал.4 от Закона за обществените поръчки

 **10.1.7.** Когато са настъпили съществени промени във финансирането на обществената поръчка – предмет на договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

 **10.2.** **ВЪЗЛОЖИТЕЛЯТ** може да прекрати договора без предизвестие, когато **ИЗПЪЛНИТЕЛЯТ**:

 **10.2.1.** забави изпълнението на някое от задълженията си по договора;

 **10.2.2**. не отстрани в разумен срок, определен от Възложителя, констатирани недостатъци;

 **10.2.3**. не изпълни точно някое от задълженията си по договора;

 **10.2.4.** използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

 **10.2.5**. бъде обявен в несъстоятелност или когато бъде е в производство по несъстоятелност или ликвидация;

 **11.2.6**. при влошаване на нормативно определените здравни и хигиенни норми при приготвянето на храната, поддържане на помещението и средствата за приготвяне на храната, установени от представители на **ВЪЗЛОЖИТЕЛЯ** или компетентните държавни органи.

 **10.2.7.** при неизвършване на услугата за един храноден от **ИЗПЪЛНИТЕЛЯ**;

 **10.2.8.** при несъответствие на приготвената храна с условията на този договор, Техническите спецификации, неразделна част от настоящия договор, както и изискванията за качество повече от 2 пъти месечно.

 **10.2.9.** **ВЪЗЛОЖИТЕЛЯТ** може да прекрати договора едностранно с едномесечно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.

**ХІ. СПОРОВЕ**

 **11.1.** Възникналите през времетраенето на договора спорове и разногласия между страните се решават чрез преговори между тях.

 **11.2.** В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

**ХІІ. ЗАКЛЮЧИТЕЛНИ РАЗПОРЕДБИ**

 **12.1.** Договорът е със срок на действие до 31.12.2020 г. и влиза в сила от 06.01.2020 г.

 **12.2.** За всички неуредени въпроси във връзка със сключването, изпълнението и прекратяването на този договор, се прилагат разпоредбите на Търговския закон и на Закона за задълженията и договорите.

 **12.3.** Всички съобщения, предизвестия и нареждания, свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ**, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна, както следва:

**ВЪЗЛОЖИТЕЛ:** **ИЗПЪЛНИТЕЛ:**

СУ „Св. Св. Кирил и Методий“ ………………………………

Адрес: гр. Созопол , Адрес:....................................

ул. „Каваците” №9а ул. „....................................” №

тeл.: 0550/22535 тел.:........................................

факс: 0550/22605 факс:......................................

e-mail:sou.sozopol@gmail.com e-mail:...................................

 **13.4.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

 **13.5.** При съставянето на настоящия договор се представиха следните документи, които са неразделна негова част:

 **1.** Предложение за изпълнение на **ИЗПЪЛНИТЕЛЯ**, заедно с приложенията към него - Приложение №1;

 **2.** Ценово предложение, заедно с приложенията към него - Приложение №2;

 **3.** Техническа спецификация на Възложителя.

Настоящият договор се състави и подписа в три еднообразни екземпляра – два за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**ЗА ВЪЗЛОЖИТЕЛ:…………….. ЗА ИЗПЪЛНИТЕЛ:**

**Директор на СУ „Св. Св. Кирил и Методий“ ............................................**

Димитрина Щерионова (................................)

**Счетоводител:**

Гергана Каракачанова